BWG คว้างานฟื้นฟูลำห้วยคลิตี้จากการปนเปื้อนสารตะกั่ว มูลค่า 454.76 ลบ.
BWG คว้างานฟื้นฟูลำห้วยคลิตี้จากการปนเปื้อนสารตะกั่ว จ.กาญจนบุรี มูลค่า 454.76 ลบ.
18 ส.ค. 2560

บริษัท เบตเตอร์ เวิลด์ กรีน จำกัด (มหาชน) หรือ BWG ระบุว่า บริษัทเป็นผู้ชนะการประกวดราคาจ้างเหมา ดำเนินโครงการฟื้นฟูลำห้วยคลิตี้ จากการปนเปื้อนสารตะกั่ว จ.กาญจนบุรี โดยมีมูลค่างาน 454.76 ล้านบาท รวมภาษีมูลค่าเพิ่มและภาษีอื่น ค่าขนส่ง ค่าจดทะเบียน และค่าใช้จ่ายอื่นๆ โดยการลงนามสัญญาว่าจ้างดังกล่าวจะดำเนินการหลังจากที่บริษัทได้รับหนังสือแจ้งจากกรมควบคุมมลพิษอย่างเป็นทางการ
สำหรับโครงการดังกล่าว เป็นของกรมควบคุมมลพิษ กระทรวงทรัพยากรธรรมชาติและสิ่งแวดล้อม ซึ่งได้ประกาศเชิญชวนผู้ที่สนใจเข้าร่วมประกวดราคา ด้วยวิธีประกวดราคาอิเล็กทรอนิกส์ (e-Bidding) โดยผู้ชนะการประกวดราคาจะต้องดำเนินการบริหารจัดการกากตะกอนที่มีการปนเปื้อนให้ถูกต้องตามหลักวิชาการ ตลอดจนฟื้นฟูสภาพดินให้ได้มาตรฐานแก่การอยู่อาศัยและการเกษตรกรรม